REPUBLIKA SRBIJA

NARODNA SKUPŠTINA

Odbor za prostorno planiranje,saobraćaj,

infrastrukturu i telekomunikacije

13 Broj: 06-2/127-20

26. oktobar 2020. godine

B e o g r a d

Z A P I S N I K

PRVE SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE,

ODRŽANE 26. OKTOBRA 2020. GODINE

Sednica je počela u 11.00 časova.

Saglasno članu 25. stav 2. Poslovnika Narodne skupštine sednicom je, do izbora predsednika Odbora, predsedavao narodni poslanik Milosav Milojević, najstariji prisutan član Odbora.

Sednici su prisustvovali članovi Odbora: Zoran Bojanić, Nikola Vojinović, Maja Grbić, Dejan Kesar, Marija Leković, Ivana Nikolić, Goran Pekarski, Andrijana Pupovac, Katarina Rakić, Samir Tandir, Bojan Torbica i Milan Urošević.

Sednici Odbora su prisustvovali zamenici članova Odbora: Uglješa Marković (zamenik Novice Tončeva), Svetozar Andrić (zamenik Marije Leković), Nevena Veinović (zamenik Nikole Vojinovića), Nataša Jovanović (zamenik Milosava Milojevića) i Goran Spasojević (zamenik Ivane Nikolić).

 Sednici nisu prisustvovali članovi Odbora: Arđend Bajrami, Krsto Janjušević i Slavenko Unković, niti njihovi zamenici.

Predsedavajući je konstatovao da su ispunjeni uslovi za rad i odlučivanje saglasno članu 80. stav 1. Poslovnika Narodne skupštine, a zatim je Odbor prešao na rad prema unapred određenom

**D n e v n o m r e d u:**

 1. Izbor predsednika Odbora;

 2. Izbor zamenika predsednika Odbora.

Prva tačka dnevnog reda - **Izbor predsednika Odbora**

Odbor je na predlog narodnog poslanika Gorana Pekarskog, jednoglasno, izabrao narodnog poslanika Katarinu Rakić za predsednika Odbora za prostorno planiranje, saobraćaj, infrastrukturu i telekomunikacije.

Predsednik Odbora Katarina Rakić je zahvalila na izboru.

Druga tačka dnevnog reda - **Izbor zamenika predsednika Odbora**

Odbor je na predlog Uglješe Markovića, jednoglasno, izabrao narodnog poslanika Novicu Tončeva za zamenika predsednika Odbora za prostorno planiranje, saobraćaj, infrastrukturu i telekomunikacije.

\*

\* \*

Na sednici Odbora vođen je tonski zapis.

Sednica je zaključena u 11.10 časova.

SEKRETAR ODBORA PREDSEDNIK ODBORA

 Biljana Ilić Katarina Rakić